open-index/open-wikipedia-markdown huggingface dataset:
Gánovský potok

**Gánovský potok** je vodný tok v Kozích chrbtoch, Podtatranskej a Hornádskej kotline na území okresu Poprad a Spišská Nová Ves. Je to ľavostranný prítok Hornádu s dĺžkou približne 15 km a je tokom V. rádu. Na dolnom toku preteká ochranným pásmom Národného parku Slovenský raj.

## Priebeh toku
Potok pramení vo východnej časti Kozích chrbtov, v geomorfologickom podcelku Dúbrava, na severnom úbočí Zámčiska (), v nadmorskej výške približne 

Prameň sa nachádza v lesnom poraste v neveľkej doline nad osadou Kvetnica. V hornej časti potok tečie spočiatku na západ, severným úpätím Zámčiska (), no v Kvetnici sa ostro stáča na sever až severozápad. Pokračuje súbežne s cestou I/66 a onedlho opúšťa dolinu i samotné Kozie chrbty. Už v Popradskej kotline sa južne od mesta Poprad opäť prudko stáča a tečie východným smerom. Križuje cestu I/66, onedlho aj železničnú trať Žilina – Košice a krátko nato priberá menší pravostranný prítok. Na strednom toku preteká obcou Gánovce, kde priberá ďalšie dva menšie prítoky a južným okrajom kotliny pokračuje juhovýchodným smerom, sledujúc železničný koridor. Pri obci Hôrka priberá významný ľavostranný Trnovský potok, stáča sa južným smerom a úžinou križuje východný výbežok Kozích chrbtov. Už v katastri obce Spišský Štiavnik pokračuje južným smerom cez Hornádsku kotlinu, kde sa pri obci Betlanovce vlieva v nadmorskej výške približne  do Hornádu. Potok patrí do povodia rieky Slaná.

Potok pramení v katastrálnom území mesta Poprad a postupne preteká územím obce Gánovce, Hozelec, Švábovce, Hôrka a Spišský Štiavnik v okrese Poprad v Prešovskom kraji, no na krátkom úseku pri ústí tvorí hranicu s katastrom Betlanoviec v okrese Spišská Nová Ves v Košickom kraji.

## Referencie

## Pozri aj
* Kozie chrbty
* Podtatranská kotlina
* Hornádska kotlina
* Dúbrava (geomorfologický podcelok)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Kozích chrbtoch
Kategória:Vodné toky v Popradskej kotline
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Poprad
Kategória:Vodné toky v okrese Spišská Nová Ves
Imrich Hlaď

**Imrich Hlaď** (* 13. október 1933† 16. november 2013) bol slovenský a československý politik Komunistickej strany Slovenska, poslanec Slovenskej národnej rady a Snemovne národov Federálneho zhromaždenia za normalizácie.

## Biografia
Vo voľbách roku 1981 sa stal poslancom Slovenskej národnej rady. Ako poslanec SNR sa ale uvádza už k roku 1975.

K roku 1986 sa profesne uvádza ako strojný zámočník.

Vo voľbách roku 1986 zasadol za KSS do slovenskej časti Snemovne národov (volebný obvod č. 106 – Trnava, Západoslovenský kraj). Vo Federálnom zhromaždení zotrval do konca funkčného obdobia, teda do slobodných volieb roku 1990. Netýkal sa ho proces kooptácií do Federálneho zhromaždenia po zamatovej revolúcii.

Imrich Hlaď politicky podporoval organizáciu medzinárodného šachového festivalu Tirnavia.

## Referencie

## Externé odkazy
* Imrich Hlaď v parlamente

## Zdroj

Kategória:Slovenskí politici
Kategória:Poslanci česko-slovenského Federálneho zhromaždenia
Kategória:Poslanci SNR
Kategória:Politici KSČ
František Radkovský

Mons. **František Radkovský** (* 3. október 1939, Třešť, Protektorát Čechy a Morava) je český rímskokatolícky kňaz a emeritný plzenský diecézny biskup. Biskupské svätenie prijal v roku 1990 a až do roku 1993 bol pražským pomocným biskupom. V roku 1993 bol menovaný biskupom novo vzniknutej Plzenskej diecézy, ktorej úrad viedol 23 rokov. V roku 2016 bol vystriedaný Mons. Tomášom Holubom.

## Život
Po maturite na Jedenásťročnej strednej škole v Telči vyštudoval Matematicko-fyzikálna fakulta Univerzity Karlovej v Prahe, odbor matematická štatistika ( promócie 1962 ), vykonal základnú vojenskú službu na Slovensku ( 19621964 ) a potom pracoval najskôr ako štatistík na Štátnom výskume u Československej akadémie vied kde sa zaoberal modernizáciou výučby matematiky.

V roku 1966 začal študovať na Cyrilometodskej bohosloveckej fakulte v Litoměřiciach; v roku 1969 tu zložil skautský sľub.  Na kňaza bol vysvätený 27. júna 1970. Pôsobil ako kňaz v Mariánskych Lázňach a neskôr Františkových Lázních.

## Biskup
17. marca 1990 ho pápež Ján Pavol II. menoval aggarským titulárnym biskupom a pražským pomocným biskupom. Vysvätený bol 7. apríla 1990. V nasledujúcom roku sa stal kanonikom Metropolitnej kapituly pri sv. Víta, konkrétne 22. novembra 1991 bol menovaný a o mesiac neskôr , 29. decembra, inštalovaný na miesto *canonicus cantor*. Členom kapituly bol do roku 1993,  kedy sa stal prvým biskupom plzenskej diecézy. 3. októbra 2014 podal do rúk pápeža Františka rezignáciu na svoj úrad z dôvodu dosiahnutia kanonického veku 75 rokov. Pápež František rozhodol, že ho ponechá ešte jeden rok vo funkcii diecézneho biskupa. Vo februári 2016 bol jeho nástupcom menovaný Mons. Tomáš Holub.

V auguste roku 2019 presídlil do Karlových Varov a naďalej bude pôsobiť predovšetkým v tejto časti plzenskej diecézy.

## Ocenenie
Od roku 2009 je čestným občanom mesta Plzne a mesta Treště.

28. októbra 2015 dostal od prezidenta Miloša Zemana Medailu Za zásluhy (za zásluhy o štát).

## Referencie

## Iné projekty

## Zdroj

Kategória:Českí rímskokatolícki biskupi
Kategória:Českí rímskokatolícki kňazi
Kategória:Kanonici
Kategória:Českí skauti
Kategória:Nositelia Medaily Za zásluhy (Česko)
Kategória:Absolventi Karlovej univerzity
Kategória:Biskupi Plzenskej diecézi
Laura Gemser

**Laura Gemser** (* 5. október 1950, Surabaya, Jáva) je indonézska herečka, modelka a kostýmová výtvarníčka. Známa je predovšetkým svojou rolou Emanuelle v talianskej sérii Emanuelle nera. Ide o taliansky ekvivalent francúzskej série Emmanuelle so Sylviou Kristel.

## Životopis
Po pózovaní pre rôzne časopisy v Holandsku sa podieľala na niekoľkých erotických filmoch ako ''Emmanuella – antipanna'' (*Emanuelle 2*) režiséra Francisa Giacobettiho so Sylviou Kristel. Medzinárodné uznanie jej prináša talianska séria Emanuelle nera (s jediným „m“, spôsobené autorskými právami), v ktorej hrá v asi desiatich filmoch.

### Gabriele Tinti
Okrem slávy dala séria Emanuelle nera herečke príležitosť zažiť dve rozhodujúce zoznámenia. Romantické stretnutie prvýkrát počas nakrúcania *Emanuelle nera* s o osemnásť rokov starším Gabriele Tintim, za ktorého sa vydala v roku 1976. Dvojica sa často stretávala na plátne a zostala jednotná, kým herca nezobral infarkt 12. novembra 1991.

### Joe D'Amato
Laura Gemser potom absolvovala profesionálne stretnutie s režisérom Joe D'Amatom, s ktorým herečka spolupracovala takmer tridsaťkrát. Tituly ako *Emanuelle e gli ultimi cannibali* (1977) alebo *Le notti erotiche dei morti viventi* (1980) sú považované za kultové talianske erotické hororové filmy.

Potom si zahrala vo filme *Ator l'invincibile* (1982), inšpirovanom úspechom postavy Barbar Conan. Režisér, ktorý sa vrátil k jemnému erotizmu, ju opäť využil v troch úspešných filmoch s Lilli Carati v hlavnej úlohe: *L'Alcôve* (1985), *Il piacere* (1985) a *Voglia di guardare* (1986). Paralelne sa vo filmoch venovala aj práci kostýmovej výtvarníčky.

## Filmografia

### Herečka
* 1974: *Amore libero – Free Love*
* 1975: *[[Emmanuella – antipanna]]*
* 1975: *Emanuelle nera*
* 1976: *Emanuella - reportáž z Orientu*
* 1976: *Emanuelle in America*
* 1977: *[[Dvaja policajti]]*
* 1977: *Emanuelle – Perché violenza alle donne?*
* 1977: *Emanuelle e gli ultimi cannibali*
* 1978: *La via della prostituzione*
* 1979: *Collections privées*
* 1980: *Brigade criminelle*
* 1982: *Violenza in un carcere femminile*
* 1983: *Blade Violent – I violenti*

## Referencie

## Iné projekty

## Externé odkazy
* 
* 
* 
* 
* The crazy world of Laura Gemser

## Zdroj

Kategória:Talianske herečky
Kategória:Talianske modelky
Kategória:Herečky, ktoré stvárnili postavu Emmanuelle
Kategória:Herečky z erotických filmov
Bitka pri Lützene (1632)

**Bitka pri Lützene** bola ozbrojeným stretom a to medzi armádami Švédskeho impéria, ktoré viedol samotný kráľ Gustáv II. Adolf na jednej strane a vojskami Katolíckej ligy na čele s vojvodom Albrechtom z Valdštejna spolu s Gottfriedom Papenheimom zo dňa 16. novembra roku 1632.

## Od predohry k vrcholu bitky
V priebehu švédskej bojovej fázy ako súčasť Tridsaťročnej vojny došlo v dňoch 3. až 4. septembra roku 1632 spočiatku k nerozhodnej bitke pri Fürthe, po ktorej sa vybrala cisárska armáda na vojenský pochod pod Valdštejnovým velením smerom do Saska a to s cieľom pustošiť krajinu. Po tomto kroku tak mala v pláne primať kurfista pre to, aby opustil švédskeho kráľa Gustáva II. Adolfa v spoločnom spojenectve. Samotný kráľ napokon nečakane vykonal prekvapivý presun armád smerom na sever kde sa napokon dňa 16. novembra roku 1632 stretli švédske vojenské sily spolu s cisárskymi pod velením Albrechta, vojvodu z Valdštejna.

## Epilóg boja a jeho dôsledky
Rozhodujúcu úlohu zohrali počas bitky jazdecké útoky. Práve počas jedného z nich bol usmrtený samotný kráľ Gustáv II. Adolf. Smrteľné zranenie utrpel taktiež na katolíckej strane Gottfried Heinrich zu Pappenheim ako veliteľ cisárskej jazdy, pričom ešte pred skonom dorazil na bojisko na čele oddielu v počte 5 000 vojakov. V tomto náročnom lenže nerozhodnom boji zostalo zranených približne 1 600 a padlých približne 3 400 švédskych vojakov. Na druhej strane cisárske straty vykazovali približne 5 000 padlých.

Velenie protestantskej švédskej armády napokon prevzal Bernard Sasko-Weimarský. Samotný vojvoda Valdštejn vykonal ústup so svojou armádou smerom do Lipska a odtiaľ následne presunul vlastné vojenské sily smerom do Čiech, kam ho už švédske oddiely prestali prenasledovať.

Ďalšie obdobie, počas ktorého velil švédskym ozbrojeným silám namiesto kráľa sám vojvoda zo Saska-Weimaru, sa švédskym vojskám podarilo ovládnuť takmer celé územie južného Nemecka.

## Referencie

## Literatúra
* SKŘIVAN, Aleš: *Lexikon světových dějin 1492–1914*. Praha 2002.
* TEEPLE, John B. *Kronika svetových dejín*. Preklad Lucia Benediková a kol. Bratislava : Ikar, 2004. 666 s. ISBN 80-551-0870-6.
* BEIER, Brigitte a kol*. Kronika svetových dejín*. Preklad Pavol Valachovič et al. 1. slov. vyd. [Bratislava] : Fortuna Print, 2004. 640 s. ISBN 80-89144-31-4.
* SEGEŠ, Vladimír a kol. *Encyklopédia vojen.* Bratislava: Ikar, 2020. 357 s. .

## Pozri aj
* Tridsaťročná vojna
* Švédska vojna (1630 až 1635)
* Gustáv Adolf II.

## Iné projekty

## Zdroj

Lützen (1632)
Lützen
Lützen
Lützen
Lützen
Lützen
Kategória:Sasko-Anhaltsko
23 10

***23 10*** je druhé EP slovenského speváka a producenta Alana Murina. Vyšlo 23. septembera 2019 prostredníctvom hudobného vydavateľstva Trueself Records v digitálnej podobe. *23 10* je druhým z trilógie EP. Nahrávka obsahuje tri skladby.

## Zoznam skladieb

## Výroba EP
* Alan Murin – spev
* Alan Murin, Charlie Leslie – producent
* Alan Murin, Charlie Leslie – skladateľ

## Referencie

## Externé odkazy
* ''Alan Murin – 23 10'' na Discogs
* ''Alan Murin – 23 10'' na AllMusic

Kategória:EP Alana Murina
Kategória:EP z 2019
Bitka pri Nördlingene (1634)

**Bitka pri Nördlingene** bola ozbrojeným konfrontáciou, ku ktorej došlo dňa 6. septembra roku 1634 a to medzi švédskymi armádami na jednej strane a cisárskymi vojskami spolu s oddielmi Katolíckej ligy na strane druhej.

## Od diplomatický potýčok k ozbrojeným stretom
Od roku 1633 došlo k tomu, že Valdštejn začal pracovať na mierových rokovaniach spolu so štátnou diplomaciou Saska a Švédska, čím by došlo nájdeniu východiska z vojny. Dňa 25. februára roku 1634 došlo k zavraždeniu Albrechta, vojvodu z Valdštejna na priamy príkaz cisára Ferdinanda II. Habsburského.

Po Valdštejnovom skone sa podarilo cisárskym vojskám vpadnúť do Bavorska a úspešne obľahnúť mesto Rezno. To viedlo k zmobilizovaniu protestantských vojsk pod velením Bernarda zo Saska-Weimaru a švédskeho generála, grófa Horna pre obranu mesta, pričom ich spojenecké sily vyrazili od Bodamského jazera. Nezabránili však obľahnutiu mesta cisárskymi silami. Dňa 6. septembra roku 1634 došlo k vzájomnému stretu znepriatelených vojsk. Skončil sa drvivou porážkou švédskych vojsk. Po bitke upadol generál Horn do zajatia a Bernard Sasko-Weimarský stihol uniknúť do Falcka. V dôsledku tohto vojenského víťazstva sa podarilo cisárskym silám ovládnuť takmer celé južné Nemecko.

## Referencie

## Literatúra
* SKŘIVAN, Aleš: *Lexikon světových dějin 1492–1914*. Praha 2002.
* TEEPLE, John B. *Kronika svetových dejín*. Preklad Lucia Benediková a kol. Bratislava : Ikar, 2004. 666 s. ISBN 80-551-0870-6.
* BEIER, Brigitte a kol*. Kronika svetových dejín*. Preklad Pavol Valachovič et al. 1. slov. vyd. [Bratislava] : Fortuna Print, 2004. 640 s. ISBN 80-89144-31-4.
* SEGEŠ, Vladimír a kol. *Encyklopédia vojen.* Bratislava: Ikar, 2020. 357 s. .

## Pozri aj
* Tridsaťročná vojna
* Švédska vojna (1630 až 1635)

## Iné projekty

## Zdroj

Nördlingen (1634)
Nördlingen
Nördlingen
Nördlingen
Nördlingen
Nördlingen
Nördlingen
IGN

**IGN** môže byť:

* národný geografický inštitút v niektorých krajinách
** francúzska inštitúcia, pozri Institut géographique national
** belgická inštitúcia, pozri Institut géographique national (Belgicko)
** beninská inštitúcia, pozri Institut géographique national (Benin)
** nigerská inštitúcia, pozri Institut géographique national (Niger)
** španielska inštitúcia, pozri Instituto Geográfico Nacional (Španielsko)
** peruánska inštitúcia, pozri Instituto Geográfico Nacional (Peru)
** kostarická inštitúcia, pozri Instituto Geográfico Nacional (Kostarika)
** argentínska inštitúcia, pozri Instituto Geográfico Nacional (Argentína)
** guatemalská inštitúcia, pozri Instituto Geográfico Nacional (Guatemala)

* nezisková organizácia, pozri Iodine Global Network
* webová stránka, pozri IGN (webová stránka)
* IATA kód filipínskeho letiska, pozri letisko Maria Cristina
Bitka pri Poltave

**Bitka pri Poltave** bola ozbrojenou potýčkou, ktorá sa odohrala dňa 8. júla roku 1709 blízko mesta Kyjev. V tejto bitke sa stretli dve znepriatelené strany a to: švédska armáda pod velením generála Carla Gustafa Rehnskjölda a ruská armáda pod priamym velením cára Petra I. Veľkého. Výsledkom tejto potýčky na bojovom poli bolo otrasenie švédskej moci v severnej Európe.

## Z odvážnej výpravy napokon švédska defenzíva
V období zimy na prelome rokov 1708 až 1709 podnikli švédske ozbrojené sily vojenské ťaženie smerom do Ruska. Počas vojenského postupu smerom do Rigy však došlo k zničeniu švédskeho pomocného zboru, ktorý mal v úlohe dodávať zásoby hlavnej armáde. Okrem iného došlo k tomu, že sa nanešťastie rozplynuli nádeje podpory kozáckych oddielov Ivana Mazepy. Práve to bol dôvod, prečo švédska armáda disponovala iba malým počtom diel. Zároveň nedostávala dostatočný podiel strelného prachu. Okrem iného udreli tuhé mrazy.

Dňa 8. júla roku 1709 došlo k otvorenej bitke medzi švédskymi a ruskými armádami. Skončila sa drvivou porážkou švédskych armád. Ťažko zranený švédsky kráľ Karol XII. sa napokon prebojoval na územie Osmanskej ríše. Bitka pri Poltave znamenala podstatný obrat v Severnej vojne, pričom karta sa obrátila v prospech protišvedského spojenectva. August Silný tak mohol znovu zasadnúť na poľský kráľovský trón, pričom sa mu navyše podarilo územne získať švédske Pomoransko. Zároveň to boli ruské armády, ktoré o čosi neskôr, presnejšie v roku 1714, teda päť rokov po tejto bitke rozšírili svoje územie panstvo o švédske Fínsko a Alandské ostrovy.

## Referencie

## Literatúra
* SKŘIVAN, Aleš: *Lexikon světových dějin 1492–1914*. Praha 2002.
* TEEPLE, John B. *Kronika svetových dejín*. Preklad Lucia Benediková a kol. Bratislava : Ikar, 2004. 666 s. ISBN 80-551-0870-6.
* BEIER, Brigitte a kol*. Kronika svetových dejín*. Preklad Pavol Valachovič et al. 1. slov. vyd. [Bratislava] : Fortuna Print, 2004. 640 s. ISBN 80-89144-31-4.
* *Encyklopédia histórie sveta : [úplný chronologický sprievodca dejinami ľudstva*. Preklad Marián Pochylý, Veronika Půrová. 2. dopl. vyd. Praha : Ottovo nakladatelství, 2010. 496 s. ISBN 978-80-7360-897-2.
* SEGEŠ, Vladimír a kol. *Encyklopédia vojen.* Bratislava: Ikar, 2020. 357 s. .

## Pozri aj
* Veľká severná vojna
* Peter I. Veľký

## Iné projekty

## Zdroj

Poltava
Poltava
Poltava
Poltava
Kategória:Poltavská oblasť
Poltava
Malý Hornád

**Malý Hornád** je vodný tok v Kozích chrbtoch a Hornádskej kotline na území okresu Poprad. Je to pravostranný prítok Hornádu s dĺžkou približne 3,2 km a je tokom V. rádu.

## Priebeh toku
Potok pramení v južnom výbežku Kozích chrbtov, v geomorfologickom podcelku Važecký chrbát., na východnom úbočí Jedlinskej (), v nadmorskej výške približne 

Prameň sa nachádza v lesnom poraste, tesne pod hrebeňom, oddeľujúcom povodie Váhu. Spočiatku tečie juhovýchodným smerom, po sútoku s pravostranným potokom z lokality Jedlinky pokračuje na východ. V strednej časti, už vo Vikartovskej priekope, podcelku Hornádskej kotliny, potok preteká zvlnenou krajinou s podhorskými lúkami a pasienkami, kde priberá menšie prítoky. Na dolnom toku pokračuje východným smerom popri ceste do Vikartoviec a priberá svoj najvýznamnejší prítok, pravostranný Jedlinský potok. Odtiaľ už tečie k obci Vikartovce, pred ktorou sa v nadmorskej výške približne  vlieva do Hornádu. Potok patrí do povodia rieky Slaná.

Potok pramení a preteká iba katastrálnym územím obce Vikartovce v okrese Poprad v Prešovskom kraji.

## Referencie

## Pozri aj
* Kozie chrbty
* Važecký chrbát
* Hornádska kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Kozích chrbtoch
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Poprad
Astra novoanglická

**Astra novoanglická** () je druh trvácej byliny rodu astra, z čeľade astrovité (*Asteraceae*). Prirodzene sa vyskytuje v Kanade a Spojených Štátoch.

## Opis
Astra novoanglická je trváca trsnatá bylina s rozkonárenou koreňovou hlavou alebo krátkym plazivým podzemkom. Byľ je priama, v hornej časti rozkonárená, husto listnatá, dole holá alebo drsno chlpatá, v zloženom súkvetí žliazkatá, na dotyk lepkavá, vysoká 30 až 120 cm.

Listy sú početné, tuhé, smerom nahor sa zmenšujúce, čepeľ je celistvookrajová, na vrchole končistá, po oboch stranách chlpatá až srstnatá, na okraji riedko brvitá. Prízemné listy sú vo voľnej ružici, objavujú sa už skoro na jar. Čepeľ prízemných a dolných byľových listov je na báze stopkato zúžená, lopatkovitá alebo obrátene kopijovitá, trojžilová. Stredné a horné listy sú sediace, čepeľ je podlhovastá alebo kopijovitá, na báze srdcovitá, objímavá, dlhá 30 až 100 mm, široká 5 až 20 mm, najvyššie listy prechádzajú do listeňov.

Zložené súkvetie je bohato rozkonárené do chocholíkovitej metliny. Úbory sú lúčovité, početné, stopkaté, s priemerom 20 až 50 mm. Zákrov je široko pologuľovitý, 3 až 6 radový, dlhý do 15 mm. Zákrovné listene sú početné, čiarkovito kopijovité, na vrchole končisté. Lúčovité kvety sú v počte 40 až 100, červenofialové, vzácnejšie ružové alebo biele, dlhé do 13 mm. Rúrkovité kvety sú v počte 50 až 110, dlhé do 7 mm, svetložlté až fialové.

Plodmi sú podlhovasté až obrátene vajcovité nažky, dlhé do 3 mm, husto štetinkaté, 7 až 10 žilové.  Lúče chocholca sú zlatohnedé, dlhé do 6 mm. V jednom úbore vzniká len 20 až 30 plne vyvinutých nažiek, s klíčivosťou len do 6 %.

## Rozšírenie
Astra novoanglická je pôvodná v miernom pásme Severnej Ameriky. Areál zaberá väčšinu územia Kanady a Spojených Štátov. Vo svete je introdukovaná ako okrasná rastlina. V celej Európe je naturalizovaná, najmä v pobrežných vegetáciách. Na Slovensku je často pestovaná, je nenáročná, mrazuvzdorná a občas prechodne splanieva. Najvyššie zaznamenaný výskyt vo výške   pochádza z Červenej Skaly (Šumiac). 

## Ekológia
Astra novoanglická uprednostňuje otvorené slnečné stanovištia na stredne vlhkých až stredne suchých pôdach. Pri vegetatívnom rozmnožovaní vytvára v okolí materskej rastliny mozaiku menších trsov. Kvitne od augusta do novembra. 

## Referencie

## Iné projekty

Kategória:Flóra na Slovensku
novoanglická
Kategória:Trvalé rastliny
Kategória:Nepôvodné druhy rastlín
Kategória:Okrasné rastliny
Kategória:Rastliny s fialovými kvetmi
Kategória:Rastliny so žltými kvetmi
Turistická značkovaná trasa číslo 5580

**Turistická značkovaná trasa číslo 5580** je zelená trasa v Strážovských vrchoch. Začína  v Dubnici a končí v Trenčianskych Tepliciach. Dĺžka trasy je 10,2 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Strážovských vrchoch

## Externé odkazy
* Trasa na turistickej mape

5580
5580
Bitka pri Nördlingene

**Bitka pri Nördlingene** môže byť:

* dve bitky počas tridsaťročnej vojny (16181648)
** Bitka pri Nördlingene (1634)
** Bitka pri Nördlingene (1645)
Nenukleozidový inhibítor reverznej transkriptázy

**Nenukleozidový inhibítor reverznej transkriptázy** (**NNRT**I*,* ang. *non-nucleoside reverse transcriptase inhibitors*) je liečivo účinné proti HIV-1, ktoré inhibuje DNA-dependentnú a RNA-dependentnú aktivitu DNA väzbou na hydrofóbne väzobné miesto podjednotky p66 reverznej transkriptázy, kde sa alostericky viaže vzdialene od aktívneho miesta enzýmu, ktoré väzbou tohto liečiva zmení svoju konformáciu, čo vedie na stratu katalytickej aktivity. Nenukleozidový inhibítor reverznej transkriptázy nepôsobí proti HIV-2 ani iným retrovírusom, nepôsobí na ľudské DNA polymerázy (α, β, γ, δ). Prvým liečivom v tejto skupine bol efavirenz, ktorý bol zavedený do praxe v roku 1999. 

NNRTI sú veľmi účinné liečivá, ale ich nevýhodou je rýchly rozvoj rezistencie HIV-1 voči pôsobeniu týchto liečiv. Až u tretiny pacientov vedie už len jedna dávka samotného nevirapínu ku vzniku rezistencie: príčinou rezistencie je mutácia jedinej aminokyseliny. Preto sa NNRTI nikdy nesmú užívať samostatne, vždy len v kombniácii s inými liečivami: NNRTI efavirenz sa používa v trojkombinácii s tenofovirom a emtricitabínom v produkte Atripla®, NNRTI rilpivirín sa používa v trojkombinácii s tenofovirom a emtricitabínom v produktch Complera® a Odefsey®.  

Ďalšou nevýhodou NNRTI sú liekové farmakokinetické interakcie, pretože NNRTI silno indukujú CYP3A4, čo vedie na zrýchlené odbúravanie liečiv, ktoré sa týmto enzýmom degradujú.

## Referencie

Kategória:Antivirotiká
Kategória:Inhibítory enzýmov
Kategória:AIDS
Formula 1 v roku 1995

**Sezóna 1995** bola 46. ročníkom majstrovstiev sveta jazdcov a 38. ročníkom šampionátu konštruktérov Formuly 1. Kalendár pretekov obsahoval 16 Veľkých cien. Sezóna sa začala Veľkou cenou Brazílie 26. marca a skončila sa Veľkou cenou Austrálie 12. novembra 1995. 

Majstrom sveta sa stal po druhýkrát za sebou Michael Schumacher. Prvý a zároveň posledný titul medzi konštruktérmi si vybojoval tím Benetton.

## Zloženie tímov

## Kalendár

## Výsledky a umiestnenie

### Výsledky veľkých cien

### Bodovací systém
Body sa udeľovali prvým šiestim najlepšie klasifikovaných jazdcov. Body sa udeľujú za každé preteky podľa nasledujúceho systému:

### Majstrovstvá sveta jazdcov

### Majstrovstvá sveta konštruktérov

## Referencie

1995

Kategória:Šport v 1995
Milan Bubák

**Milan Bubák** môže byť:
* slovenský kňaz (* 1956), pozri Milan Bubák (kňaz)
* český maliar a výtvarník (* 1924† 1990). pozri Milan Bubák (maliar)

Bubák, Milan
Cuius regio, eius religio

náhľad|Odovzdanie súboru „''Confessio Augustana''“ cisárovi Karolovi V. Habsburskému z rúk kurfista Jána Saského. V ľavej časti cisárovi prívrženci (katolíci) a vpravo protestanti.

**Cuius regio, eius religio** alebo slov. **Čie panstvo, toho náboženstvo** predstavovalo nariadenia zo dňa 25. septembra 1555, keď došlo k uzavretiu náboženského mieru na ríšskom sneme v Augsburgu.

Práve vďaka tomuto náboženskému nariadeniu bola protestantská vierouka v celom území Svätej ríše rímskej nemeckého národa uznaná ako rovnoprávna s tou katolíckou. Okrem iného sa úspešne presadilo vyrovnanie medzi konfesiami a to i proti vôli samotného cisára Karola V. Habsburského. Ríšske kniežatá dosiahli možnosť vybrať si na svojich územiach jednu z dvoch konfesií. Platilo pravidlo, že k vierouke svojich zemepánov sa museli pripojiť zároveň ich poddaní podľa zásady *cuius regio – eius religio* (čie panstvo – toho náboženstvo). V opačnom prípade platilo pravidlo, že sa mohli bez straty cti a majetku vysťahovať.

## Referencie

## Literatúra
* SKŘIVAN, Aleš: *Lexikon světových dějin 1492–1914*. Praha 2002.
* BEIER, Brigitte a kol*. Kronika svetových dejín*. Preklad Pavol Valachovič et al. 1. slov. vyd. [Bratislava] : Fortuna Print, 2004. 640 s. ISBN 80-89144-31-4.

## Pozri aj
* Šmalkaldská vojna (1546 až 1547)
* Augsburský mier (1555)

## Zdroj

Kategória:Latinské právnické výrazy
Kategória:Dejiny kresťanstva
Kategória:Politické ideológie
Kategória:Dejiny práva
Kategória:Protestantizmus
Kategória:Rímsko-nemecká ríša
Everybody (DJ BoBo)

„**Everybody**“ je skladba švajčiarskeho eurodancového umelca DJ BoBa, ktorú v máji 1994 vydalo vydavateľstvo Fresh ako štvrtý a posledný singel z debutového albumu interpreta s názvom *Dance with Me* (1993). Pieseň, ktorú napísal a koprodukoval DJ BoBo, bola veľmi úspešná v Európe, dosiahla prvé miesto vo Fínsku, druhé miesto v Nemecku (kde bola certifikovaná platinou), a číslo tri vo Švajčiarsku. Skladba „Everybody“ bola navyše 10. najlepším hitom na Islande a v Holandsku, pričom vrcholila na ôsmom a desiatom mieste. Ženský spev spieva Jennifer Rüschová. Videoklip k piesni režíroval Giacomo de Simone a natáčal sa v Taliansku.

V roku 2002 DJ BoBo vydal skladbu „Everybody“ ako duet so švédskou speváčkou Emiliou na svojom prvom kompilačnom albume *[[Celebration (DJ BoBo)|Celebration]]* (2002). A v roku 2015 vyšla nová verzia piesne, ktorú remixoval Mike Candys a v ktorej účinkovala rumunská speváčka Inna.

## Referencie

## Zdroj

Kategória:Švajčiarske piesne
Kategória:Single z 1994
Diskografia skupiny Metelica

Toto je diskografia skupiny Metelica. Skupina vydala tri albumy: Deň pracovného pokoja (1999), Deň letecký (2003) a Deň žien (2008).

## Deň pracovného pokoja
Prvý album s názvom *Deň pracovného pokoja* (1999) nahrala kapela v domácom štúdiu Milana Dočekala v Martine a vydala na magnetofónovej kazete vo vydavateľstve LUX media. 

## Deň letecký

*Deň letecký* je druhý štúdiový album, ktorý v roku 2003 vydalo vydavateľstvo Studio LUX.)

### Zoznam skladieb
Autorom hudby a textov všetkých skladieb je Miroslav Šmilňák.

### Výroba albumu
#### Skupina Metelica:

* Miroslav Šmilňák – gitara, spev
* Peter Šmilňák – spev
* Peter Harčár – basová gitara, spev
* Miroslav Peniak – klávesy
* Martin Demský – gitara
* Martin Šmilňák – gitara, vokály
* Martin Komiňák - gitara

#### Hostia:
* Viktor Hidvéghy – basová gitara (3, 10)
* Pavol Bereza – gitara (3, 4, 10)
* Braňo Jelen – bicie, perkusie (1, 10, 13)
* Tangua sapa – vokály (1)
* Marek Hrdinský – bicie, perkusie (2, 3, 5, 7, 10)
* Martin Michelčík – fidlátka (13)
* Katarína Barancová – vokály (5)
* Miroslav Šibík – klavírne sólo (9)
* Rasťo Šoltýs – hoboj (13)
* Chuan Rodrigo de Peño – zvolanie (3)
* Produkcia: Miroslav Šibík, Katarína Barancová, Metelica
* Zvuk: Miroslav Šibík
* Cover design: Lenka Javorská Javorka

## Deň žien

*Deň žien* je tretí štúdiový album, ktorý v roku 2008 vydalo vydavateľstvo Studio LUX. Vznikal od januára do júla 2008 a obsahuje 12 piesní.

### Zoznam skladieb
Autorom hudby a textov všetkých skladieb je Miroslav Šmilňák.

### Výroba albumu
* Hudobná produkcia a aranžmány: Martin Noris, Miro Šmilňák, Miro Šibík
* Zvuk: Martin Noris, Miroslav Šibík
* Mastering: Miro Šibík
* Booklet: Tomáš Hasaj

## Referencie

Kategória:Hudobné albumy z 2008
Kategória:Slovenské hudobné albumy
Gaussova eliminačná metóda

**Gaussova eliminačná metóda** je algoritmus na riešenie sústavy lineárnych rovníc, určovanie hodnosti matice a výpočet determinantu. Metóda transformuje sústavu rovníc do ekvivalentnej sústavy v trojuholníkovom tvare, z ktorej možno riešenie jednoducho spätne vypočítať.

Gaussova eliminácia pracuje s rozšírenou maticou sústavy a využíva **elementárne riadkové operácie**, ktoré nemenia množinu riešení sústavy:
* Výmena dvoch riadkov,
* Násobenie riadka nenulovým číslom,
* Pripočítanie nenulového násobku jedného riadka k inému riadku.

Po vhodnom aplikovaní týchto operácií algoritmus privedie maticu do stupňovitého tvaru alebo redukovaného stupňovitého tvaru. Spätným dosadzovaním možno následne určiť riešenie sústavy.

Gaussova eliminácia je základnou technikou v lineárnej algebre a nachádza široké uplatnenie v numerickej matematike, fyzike, ekonomike a iných oblastiach.

## Referencie

Kategória:Lineárna algebra
Kategória:Eponymické termíny v matematike
Barbara (film z roku 2017)

***Barbara*** je francúzsky životopisný film, ktorý mal premiéru v septembri 2017. Film režiséra Mathieu Amalrica, ktorý hrá aj jednu z hlavných rolí sa zameriava na biografiu francúzskej speváčky Barbary. Hlavnú úlohu vo filme stvárnila Jeanne Balibar, ktorej výkon bol nominovaný na cenu César.

Snímka je ôsmym filmom režiséra Amalrica a vyniesla mu cenu za poetický film roku na Festivale de Cannes.

## Herecké obsadenie
* Jeanne BalibarBarbara
* Mathieu AmalricYves Zand
* Vincent PeiraniRoland Romanelli
* Aurore ClémentEsther
* Fanny ImberMarie Chaix
* Grégoire ColinCharley Marouani
* Pierre MichonJacques Tournier

## Fakty a zaujímavosti
* Vo Francúzsku videlo snímku 384 730 divákov.
* Mathieu Amalric bol pri tvorbe svojho beletrizovaného životopisného filmu o Barbare inšpirovaný dvoma dielami. Prvým je kniha Jacquesa Tourniera vydaná v roku 1968, *Barbara ou les parenthèses* a druhým je dokument Gérarda Vergeza, ktorý vznikol počas jej turné v roku 1972.
* Barbara získala cenu Jeana Viga, ktorá bola vytvorená v roku 1951.

## Referencie

## Externé odkazy
* 
* 
* 
* 

Kategória:Filmy podľa názvu
Kategória:Filmy z 2017
Kategória:Francúzske biografické filmy
Kategória:Francúzske filmy inšpirované skutočnou udalosťou
John Gray (foxtrot)

**John Gray** ( – „Džon Grej“) je dielo sovietskeho skladateľa Matveja Isaakoviča Blantera v tónine C mol z roku 1923. Prvýkrát bolo publikované v roku 1925 v Moskve ako skladba pre klavír. Skladateľ dielo venoval Leonidovi Sigizmundovičovi Guberovi.

Dielo sa považuje za prvý sovietsky foxtrot.

## V populárnej kultúre
V roku 1974 bola skladba použitá do 8. epizódy () „Nezabudnuteľný karneval“ sovietskeho animovaného seriálu *[[No počkaj!]]*

## Referencie

## Externé odkazy
* Partitúra skladby „John Gray“ na musescore.com 

Kategória:Klavírne skladby
Kategória:Džez
Matvej Isaakovič Blanter

náhľad|Rodný dom Matveja Isaakoviča Blantera
**Matvej Isaakovič Blanter** (; * 28. januárjul./10. februárgreg.1903, Počep, Černigovská gubernia, Ruská ríša† 27. september 1990, Moskva, Ruská SFSR, Sovietsky zväz) bol sovietsky hudobný skladateľ a jeden z najvýznamnejších skladateľov populárnych piesní a filmovej hudby v Sovietskom zväze. Okrem mnohých iných diel zložil foxtrotový hit „John Gray“ (1923) a slávnu skladbu „Kaťuša“ (1938), ktorá sa dodnes medzinárodne uvádza. Ako skladateľ bol aktívny do roku 1975 a vyprodukoval viac ako dvetisíc skladieb.

Blanter, syn židovského remeselníka, sa narodil v meste Počep v Černigovskej gubernii. Na Vyššej hudobnej škole v Kursku študoval hru na klavíri a husliach. V rokoch 1917 až 1919 pokračoval v štúdiu v Moskve, kde študoval hru na husliach a kompozíciu.

## Ocenenia
* Cena Stalina (1946) (za skladby „Под балканскими звездами“, „В некотором роде, путь дальний“, „Мой любимый“, „В лесу, на передовой“)
* Ľudový umelec RSFSR (1965)
* Rad Odznak cti (1967)
* Ľudový umelec ZSSR (1975)
* Hrdina socialistickej práce (1983)

## Referencie

## Iné projekty

## Zdroj

Kategória:Sovietski hudobní skladatelia
Kategória:Nositelia Radu Lenina
Kategória:Národní umelci
Kategória:Pochovaní na Novodievčom cintoríne
Inhibítor integrázy

[náhľad|Stribild<sup>®</sup> je štvorkombinácia [Liečivo|liečiv s obsahom inhibítora integrázy elvitegravirom.]]
**Inhibítor integrázy** (tiež **gravir**, **INSTI**, ang. *integrase strand transfer inhibitor*) je liečivo účinné proti vírusu HIV, ktoré inhibuje katalytickú aktivitu HIV integrázy, ktorá je potrebná v životnom cykle vírusu na kovalentnú inzerciu alebo integráciu genómu HIV do genómu infikovaných buniek človeka. Chromozómová integrácia dovoľuje vírusu HIV dlhodobo zotrvať v jadre napadnutej bunky v neaktívnej latentnej forme, čím vírus HIV uniká imunitnému systému.  Zlyhanie integrácie genómu HIV vedie na zastavenie produkcie nových viriónov, čím sa zabráni šíreniu infekcie v ľudskom organizme. K inhibítorom integrázy zaraďujeme liečivá so sufixom -gravir: raltegravir, elvitegravir, dolutegravir. K liekom, ktoré obsahujú inhibítor integrázy patrí Stribild® (štvorkombinácia tenofoviru dizoproxil fumarátu s emtricitabínom, elvitegravirom a kobicistátom) a Genvoya® (štvorkombinácia tenofoviru alafenamidu s embtricitabínom, elvitegravirom a kobicistátom).

## Referencie

Kategória:Antivirotiká
Kategória:AIDS
19 98

***19 98*** je tretie EP slovenského speváka a producenta Alana Murina. Vyšlo 2. decembra 2019 prostredníctvom hudobného vydavateľstva Trueself Records v digitálnej podobe. *19 98* je posledným z trilógie EP. Nahrávka obsahuje tri skladby.

## Zoznam skladieb

## Výroba EP
* Alan Murin – spev
* Alan Murin, Charlie Leslie – producent
* Alan Murin, Charlie Leslie – skladateľ

## Referencie

## Externé odkazy
* ''Alan Murin – 19 98'' na Discogs
* ''Alan Murin – 19 98'' na AllMusic

Kategória:EP Alana Murina
Kategória:EP z 2019
Kakaovník

**Kakaovník** (zastarano: *kákaovník*) môže byť:
*slovenský názov rastlinného rodu *Theobroma*, do ktorého patrí okolo 30 druhov (napríklad druh kakaovník obyčajný), pozri kakaovník (rod)
*kakaovník obyčajný (*Theobroma cacao*)
*kakaový závin
Zimbabwiansky zlatý

náhľad|Mince 1 a 2 ZiG
**Zimbabwiansky zlatý** () je oficiálnou menovou jednotkou Zimbabwe od 8. apríla 2024. Je podložený pevnými aktívami v hodnote 575 miliónov amerických dolárov zloženými z cudzích mien, zlata a ďalších drahých kovov. Ako oficiálna mena nahradil zimbabwiansky dolár, ktorý trpel rýchlym znehodnocovaním.

Hoci sa používajú čiastkové denominácie, zlatý sa formálne ďalej nedelí. Centy sú používané zimbabwianskou burzou cenných papierov, pričom každý označuje  zlatého. Okrem zlatého sú zákonným platidlom aj cudzie meny.

Kategória:Meny v Afrike
Kategória:Ekonomika v Zimbabwe
Astra novobelgická

**Astra novobelgická** () je druh  trvácej byliny rodu astra, z čeľade astrovité (*Asteraceae*). Jej prirodzený areál zahŕňa oblasti od severovýchodu Spojených štátov až po východnú Kanadu.

## Opis
Astra novobelgická je trváca klonálna bylina s dlhými podzemnými plazivými výbežkami. Byľ je priama, v zloženom súkvetí rozkonárená, holá alebo ojedinele chlpatá, vysoká 17 až 140 cm.

Dolné listy sú kopijovito vajcovité, do krídlatej stopky zúžené, čepeľ je na okraji zúbkato pílkovitá, na vrchole tupá, dlhá do 60 mm, široká 6 až 11 mm. Horné listy sú sediace, postupne sa zmenšujúce, prechádzajúce do listeňov, čepeľ je kopijovito vajcovitá až čiarkovito kopijovitá, na okraji nezreteľne pílkovitá až celistvookrajová, na vrchole končistá.

Zložené súkvetie je strapcovité až metlinovité. Úbory sú lúčovité,  stopkaté, s priemerom do 30 mm. Zákrov je zvončekovitý, troj až štvorradý, s priemerom 6 až 9 mm. Zákrovné listene sú obrátene kopijovité až čiarkovité, na báze suchoblanité, na okraji lemované, v strede s kopijovitou zelenou plôškou. Lúčovité kvety sú v počte 15 až 35, modrofialové až fialové, zriedka ružové alebo biele, lúče sú dlhé 10 až 19 mm. Rúrkovité kvety sú v počte 28 až 64, žlté, dlhé do 7,5 mm.

Plodmi sú svetlohnedé až hnedé, obrátene vajcovité, sploštené nažky, dlhé 2 až 4 mm. Lúče  chocholca sú špinavobiele až svetložlté, dlhé 4 až 6 mm.

## Rozšírenie
Astra novobelgická je pôvodne rozšírená pozdĺž atlantického pobrežia Severnej Ameriky od Južnej Karolíny až po polostrov Labrador v Kanade. Rozšírenie na Slovensku nie je dostatočne známe. Ojedinele splaneno rastie na Východoslovenskej nížine a v Podtatranských kotlinách. Najvyššie zaznamenaný výskyt, vo výške , pochádza z Tatranskej Lomnice.

## Ekológia
V pôvodnom prostredí sa astra novobelgická vyskytuje väčšinou na vápnitých, piesčitých, štrkových alebo skalnatých pobrežiach, zasolených pôdach alebo v borovicových lesoch. Obľubuje rumoviská, záhrady, okraje vodných tokov alebo lesov, od nížin po podhorský vegetačný stupeň. Kvitne od augusta do októbra.

## Význam a využitie
Astra novobelgická je u nás často pestovaná ako záhonová alebo solitérna trvalka. Známych je asi 300 kultivarov, ktoré sa líšia farbou, formou úboru a výškou vzrastu.

## Zoznam variet
V rámci druhu eviduje databáza semenných rastlín POWO tieto súčasné variety:
* *[[Symphyotrichum novi-belgii var. crenifolium]]* 
* *[[Symphyotrichum novi-belgii var. elodes]]* 
* *[[Symphyotrichum novi-belgii var. novi-belgii]]*
* *[[Symphyotrichum novi-belgii var. villicaule]]* 

## Galéria

Symphyotrichum novi-belgii flower (11).jpg|Detail zloženého úboru.
Symphyotrichum novi-belgii flower (03).jpg|Detail zákrovu.
Symphyotrichum novi-belgii 95840907.jpg|Byľové listy.
Symphyotrichum novi-belgii 15-p.bot-aster.nobel-4.jpg|Sústava koreňov.


## Referencie

## Iné projekty

 

Kategória:Flóra na Slovensku
novobelgická
Kategória:Trvalé rastliny
Kategória:Nepôvodné druhy rastlín
Kategória:Rastliny s fialovými kvetmi
Kategória:Rastliny so žltými kvetmi
Kategória:Okrasné rastliny
Jedlinský potok (prítok Malého Hornádu)

**Jedlinský potok** je krátky vodný tok v Kozích chrbtoch a Hornádskej kotline na území okresu Poprad. Je to pravostranný prítok Malého Hornádu s dĺžkou približne 2,8 km a je tokom VI. rádu.

## Priebeh toku
Potok pramení v južnom výbežku Kozích chrbtov, v geomorfologickom podcelku Važecký chrbát., v lokalite Jedlinky, v nadmorskej výške približne 

Prameň sa nachádza v nesúvislom lesnom poraste, tesne pod hrebeňom, oddeľujúcom povodie Váhu. Od prameňa potok tečie východným smerom, no onedlho opúšťa Kozie chrbty a vteká do Vikartovskej priekopy, ktorá je najzápadnejšou časťou Hornádskej kotliny. Križuje cestu III. triedy do Liptovskej Tepličky, pri ktorej priberá pravostranný prítok a pokračuje východným smerom zvlnenou krajinou s nesúvislým lesným porastom. Onedlho priberá ďalšie dva prítoky zo severných svahov Brdárovej () a mierne sa stáča na severovýchod. Na dolnom toku tečie už bez významnejších prítokov k obci Vikartovce, pred ktorou sa v nadmorskej výške približne  vlieva pravostranne do Malého Hornádu. Potok patrí do povodia rieky Slaná.

Potok pramení a preteká iba katastrálnym územím obce Vikartovce v okrese Poprad v Prešovskom kraji.

## Referencie

## Pozri aj
* Kozie chrbty
* Važecký chrbát
* Hornádska kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Kozích chrbtoch
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Poprad
Formula 1 v roku 1994

**Sezóna 1994** bola 45. ročníkom majstrovstiev sveta jazdcov a 37. ročníkom šampionátu konštruktérov Formuly 1. Kalendár pretekov obsahoval 16 veľkých cien. Sezóna sa začala Veľkou cenou Brazílie 27. marca a skončila sa Veľkou cenou Austrálie 13. novembra 1994. 

Majstrom sveta sa stal po prvýkrát Michael Schumacher a titul medzi konštruktérmi si vybojoval tretíkrát po sebe Williams, celkovo siedmy titul.

Táto sezóna patrí medzi najtragickejšie a zároveň najkontroverznejšie v histórii. Po zákaze aktívnych elektronických systémov boli monoposty náročnejšie na jazdu a bezpečnosť sa výrazne zhoršila. Celý šport otriasol víkend v Imole, počas ktorého zahynuli Roland Ratzenberger a najmä Ayrton Senna, čo zásadne zmenilo atmosféru celej sezóny a viedlo k okamžitým bezpečnostným reformám. Bola to posledná tragická nehoda do Veľkej ceny Japonska 2014, kde na trati zomrel jazdec Jules Bianchi.

Na trati sa rozvinul tvrdý boj o titul medzi Michaelom Schumacherom (Benetton) a Damonom Hillom (Williams). Schumacher vyhral veľa pretekov, no sezónu sprevádzali spory o legálnosť jeho auta, diskvalifikácie a zákazy štartu, ktoré titulový súboj ešte viac vyostrili. Hill postupne sťahoval bodový náskok a o majstrovi sveta rozhodli až posledné preteky v Adelaide. Po Schumacherovej chybe došlo ku kolízii s Hillom, po ktorej obaja skončili a Schumacher sa stal majstrom sveta o jediný bod.

Rok 1994 tak zostal zapamätaný ako sezóna extrémnych emócií — kombinácia športovej drámy, etických otázok a tragédií, ktoré navždy zmenili prístup Formuly 1 k bezpečnosti jazdcov.

## Zloženie tímov

## Kalendár

## Výsledky a umiestnenie

### Výsledky veľkých cien

### Bodovací systém
Body sa udeľovali prvým šiestim najlepšie klasifikovaných jazdcov. Body sa udeľujú za každé preteky podľa nasledujúceho systému:

### Majstrovstvá sveta jazdcov

### Majstrovstvá sveta konštruktérov

## Referencie

1994

Kategória:Šport v 1994
Severoslovenské vodárne a kanalizácie

**Severoslovenské vodárne a kanalizácie**, akciová spoločnosť (skr. **SEVAK**) je slovenská vodohospodárska spoločnosť so sídlom v Žiline. Predmetom jej činnosti je prevádzkovanie siete verejných vodovodov, kanalizácií a čistiarní odpadových vôd v západnej časti Žilinského kraja (v okresoch Bytča, Čadca, Kysucké Nové Mesto a Žilina) a súvisiace činnosti.

## Profil
Spoločnosť SEVAK vznikla v roku 2006 ako jedna z nástupníckych spoločností po zaniknutej Severoslovenskej vodárenskej spoločnosti. Akcionármi spoločnosti sú výlučne mestá a obce (v drvivej väčšine z regiónu Žiliny a Kysúc).

## Prevádzka
*Všetky údaje sú platné k 31.12.2023*

V oblasti pôsobnosti spoločnosti žije približne 312 tisíc obyvateľov v 102 obciach.

Spoločnosť dodáva pitnú vodu prostredníctvom siete jedného oblastného, troch skupinových a 15 samostatných vodovodov s celkovou dĺžkou 1 599,2 km. Na zabezpečenie plynulej dodávky pitnej vody spoločnosť využíva 126 vodojemov o celkovom objeme 87 656 tis. m³. Z vodovodnej siete je zásobovaných vyše 253 tisíc obyvateľov v 85 obciach.

Odvádzanie a čistenie odpadových vôd zabezpečuje sedem skupinových a jedna samostatná kanalizácia s celkovou dĺžkou 964,8 km. Všetky kanalizácie sú ukončené mechanicko-biologickými ČOV. Na verejnú kanalizáciu je pripojených vyše 214 tisíc obyvateľov v 58 obciach.

## Referencie

## Externé odkazy
* Oficiálna webová stránka spoločnosti

Kategória:Podniky na Slovensku
Kategória:Vodohospodárstvo
Madeleine McGrawová

**Madeleine McGrawová** (neprechýlene Madeleine McGraw; * 22. december 2008, San José, Kalifornia, USA) je americká herečka známa z hororových projektov *Outcast* (2016–2018) a *Čierny telefón* (2021) a Disney seriálu *Secrets of Sulphur Springs* (2021–2023).

## Kariéra

McGrawová debutovala vo filme *American Sniper* z roku 2014, kde stvárnila dcéru Bradleyho Coopera. V rokoch 2016 až 2018 účinkovala v hororovom seriáli *Outcast*, kde bola v druhej sérii povýšená na hlavnú postavu. 

Venuje sa aj dabingu, svoj hlas prepožičala menším postavám v animovaných seriáloch dabovala *Autá 3* (2017) a ''Toy Story 4'' (2019). 

Za výkon v horore *Čierny telefón* z roku 2021, získala nomináciu na Saturn Award. McGrawová si rolu zopakuje aj v pokračovaní, *Čierny telefón 2*, ktorý bude mať premiéru v roku 2025. 

So svojou sestrou Violet, účinkovala vo filme *The Curse of the Necklace*.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Detskí herci
Achamore House

**Achamore House** je sídlo na ostrove Gigha v Škótsku. Bol postavený v roku 1884 pre podplukovníka Williama Jamesa Scarletta a rozsiahle záhrady založil Sir James Horlick od roku 1944. Dom je chránený ako pamiatkovo chránená budova kategórie B, pričom pozemky sú zahrnuté do Inventory of Gardens and Designed Landscapes in Scotland.

## História
Ostrov Gigha bol predtým majetkom klanu McNeill až do Johna Carstairsa MacNeilla, ktorý ostrov v roku 1856 predal Jamesovi Williamsovi Scarlettovi, druhému synovi Williama Anglina Scarletta, za 49 000 libier. Syn Jamesa Scarletta, podplukovník William James Scarlett, veterán z krymskej vojny ako jeho bratranec William Scarlett, 3. barón z Abingeru, postavil v roku 1884 Achamore House. Dom navrhol John Honeyman z Honeyman and Keppie Architects. Po poškodení požiarom v roku 1896 bol John Honeyman opäť zamestnaný pri obnove a prestavbe domu, ktorá bola dokončená v roku 1900.
[vľavo|náhľad| Rozkvitnuté [Rhododendron|rhododendrony v záhradách Achamore]]
Ostrov zostal v rodine Scarlett až do roku 1919, kedy bol predaný majorovi Johnovi Allenovi a následne ho v roku 1937 kúpili Richard a Elaine Hamer (rodená de Chair), dcéra admirála Sira Dudleyho de Chair. Počas druhej svetovej vojny prešiel na brata Elaine Hamerovej, Somerset de Chair, ktorý ho v roku 1944 predal plukovníkovi Sirovi Jamesovi Horlickovi, ktorý ostrov kúpil, aby rozšíril svoju zbierku rastlín, ktorú vyvíjal v Titness Park v Berkshire. Vysadil okolo  záhrad okolo domu. Po Horlickovej smrti bol majetok opäť predaný v roku 1973 Jamesovi Landaleovi, ale zbierka rastlín bola odovzdaná National Trust for Scotland.

Ďalším vlastníkom v roku 1989 bol Malcolm Potier, po ňom rodina Holt, až kým v roku 2002 ostrov nekúpili jeho obyvatelia a vlastníctvo domu a záhrad prešlo na Isle of Gigha Heritage Trust. V roku 2003 bol dom predaný, aby sa splatili pôžičky použité na komunitnú kúpu a teraz funguje ako ubytovanie s raňajkami.

Nehnuteľnosť bola opätovne zaradená na predaj v roku 2012 a po hľadaní ponúk nad 750 000 GBP bola v decembri 2020 predaná.

Záhrady Achamore sú vo vlastníctve Heritage Trust a sú otvorené pre verejnosť. Mierne podnebie Vnútorných Hebríd a mikroklíma záhrad umožňujú prekvitať neobvyklému množstvu rastlín. V záhradách sa nachádzajú exempláre *[[Metrosideros umbellata]]* z Nového Zélandu, *[[Pinus montezumae]]* zo Strednej Ameriky, *[[Puya alpestris]]* z Ánd a *[[Wollemia nobilis]]* z Austrálie.

## Referencie

*  

## Iné projekty

## Externé odkazy
* Webová stránka domu Achamore

Kategória:Pamiatkovo chránené budovy kategórie B v Škótsku
Kategória:Architektúra z 1884
Kategória:Architektúra z 1900
Kategória:Gigha
Kategória:Stavby v Argyll a Bute
Kategória:Neogotické stavby v Spojenom kráľovstve
BJD

**BJD** môže byť:
* skratka z Bratislavské jazzové dni, pozri Bratislavské jazzové dni
* skratka z angl. *ball-jointed doll*, označujúca moderné kĺbové bábiky pre dospelých zberateľov, pozri BJD (bábika)
* skratka z angl. *British Journal of Dermatology*, pozri ''British Journal of Dermatology''
* IATA kód letiska Bakkafjörður na Islande
Linda Zemánková

**Linda Pereslény Zemánková** (* 5. september 1975, Trnava) je slovenská herečka a dabérka.

## Životopis
Vyštudovala Vysokú školu múzických umení v Bratislave. Pôsobí prevažne v dabingu. Okrem toho sa venuje gastronómii. V roku 2022 bola v komunálnych voľbách zvolená za poslankyňu obce Hrnčiarovce nad Parnou.

## Dabing
* 2003 – 2015: *[[Dva a pol chlapa]]* – Laurel
* 2004 – 2012: *[[Dr. House]]* – Dr. Allison Cameronová
* 2004: *[[Tiene hriechu]]* – Preta de Souza
* 2004: *[[Rubi]]* – Sofía Cárdenas Ruiz
* 2004 – 2006: *[[Rebeli (seriál)|Rebeli]]* – Julia Lozano
* 2005 – súčasnosť: *[[Klinika Grace]]* – Dr. Isobel „Izzie“ Katherine Stevens
* 2005: *[[Nedotknutá manželka]]* – Olga Barquín
* 2006: *[[Rany lásky]]* – Miranda San Llorente De Aragón
* 2006 – 2007: *[[Rany z lásky]]* – Dr. Eva Hidalgo
* 2007 – 2009: *[[Sexi špinavé prachy]]* – Andrea Smithson
* 2009: *[[Rodinná kliatba]]* – Rosario Pedraza de Córdoba
* 2009 – 2010: *[[Mladí, krásni, skazení]]* – Vanessa Vergara
* 2009 – 2010: *[[More lásky]]* – Oriana Parra-Ibáñez Briceño
* 2010 – 2011: *[[Teresa (telenovela)|Teresa]]* – Juana Godoy
* 2010 – 2011: *[[Víťazstvo lásky]]* – Ofelia García
* 2010 – 2012: *[[Fatmagül]]* – Ender Alagöz
* 2010 – 2016: *[[Mike a Molly]]* – Molly Flynn
* 2011: *[[Sila osudu]]* – Esther Domínguez de Mondragón
* 2011: *[[Kráľovná juhu (telenovela)|Kráľovná juhu]]* – Eugenia Montijo
* 2014 – 2015: *[[Kúsok zo mňa]]* – Defne Başer Yörükhan
* 2015 – 2017: *[[V hre je láska]]* – Neriman İplikçi
* 2015 – 2016: *[[Láska na druhý pokus]]* – Yadigar Taşkın Günay
* 2016: *[[Tri sestry (telenovela)|Tri sestry]]* – Viridiana Betancourt
* 2017 – 2024: *[[Mladý Sheldon]]* – Brenda Sparks

## Referencie

## Externé odkazy
* 
* 
* Linda Zemánková na Instagrame

Kategória:Slovenské divadelné herečky
Kategória:Slovenské dabingové herečky
Kategória:Osobnosti z Trnavy